kalixlouiis/myanmar-wikipedia-corpus huggingface dataset:
မြောက်ကယ်ရိုလိုင်းနားပြည်နယ်မှာမူ တောင်ပိုင်းနယ်များလက်သို့ ဖို့ဆမ္မတာကျဆုံးပြီးသည့်နောက်မှ တောင်ပိုင်းနယ်များဖက်သို့ ဝင်ရောက်ခဲ့သည်။
သို့ရာတွင် တောင်ပိုင်းစစ်တပ်များအတွက် ဝေပုံကျပိုမိုသော စစ်သား အင်အားကို ရက်ရောစွာ ဖြည့်တင်းပေးခဲ့လေသည်။
မြန်မာ့စွယ်စုံကျမ်း၊ အတွဲ(၁) ကိုးကား Category:အမေရိကန်ပြည်ထောင်စု။
၁၉၅၆ခုနှစ် မေလ ၇ရက်တွင် အီဗန်နိုဗို Ivanovo ၌ မွေးဖွားခဲ့သည်။
သူသည် စတီလ်း(သံမဏိ) စက်မှုလုပ်ငန်းလုပ်ကိုင်သော ရုရှားစီးပွားရေးသမား ဖြစ်သည်။
ဖော့ဘ်စ် Forbes မဂ္ဂဇင်း၏ ဖော်ပြချက်များအရ သူ့တွင်အသားတင်ပိုင်ဆိုင်မှု ဒေါ်လာ ၁၅.၈သန်းခန့်ရှိပြီး ရုရှား၏ အချမ်းသာဆုံးဖြစ်သည်။
နောက်ကြောင်းရာဇဝင် ဗာလာဒီမာ လစ်စင်န် သည် ၁၉၉၆ တွင် နိုဗိုလီပတ်စ်ခ် စတီးလ် Novolipetsk Steel (NLMK) ၏ ဒါရိုက်တာအဖွဲ့ဝင်ဖြစ်ပြီး ၁၉၉၈ တွင် ဥက္ကဋ္ဌ ဖြစ်လာသည်။
၁၉၉၃ ခုနှစ်မှစတင်၍ ရုရှားနိုင်ငံ၏ နာမည်ကြီး သတ္ထုထုတ်လုပ်သည့် NLMK၊ MMK၊ Sayansk နှင့် Novokuznetsk Aluminium စက်ရုံများအပါအဝင် အဓိက သတ္တုလုပ်ငန်းရှင်များအဖွဲ.တွင် ဒါရိုက်တာအဖွဲ့ဝင် အဖြစ် တာဝန်ထမ်းဆောင်ခဲ့သည်။
ယခင်ကလည်း ကာဇတ်စတန် Kazakhstan ရဲ့ သံမဏိစက်ရုံကြီး ၄ ရုံအနက်တစ်ခုဖြစ်သော ကာရာဂန်ဒါ Karaganda သံမဏိစက်ရုံတွင် လက်ထောက်အင်ဂျင်နီယာချုပ် နှင့် လက်ထောက်ညွှန်ချုပ် အလုပ်လုပ်ခဲ့သည်။
ဆိုက်ဘေးရီရား မက်တာလာဂျစ် Siberian Metallurgic Institute မှ ဘွဲ.ရပြီး သူလာချာမက် မက်တလ်စ် ဝက်စ် Tulachermet Metals Works စက်ရုံတွင် အလုပ်သမာခေါင်းအဖြစ် အလုပ်စခဲ့ပြီး ရာထူးအဆင့်ဆင့် တက်ပြီး ဌာနစိတ်မန်နေဂျာ မှ အလုပ်မန်နေဂျာ ဖြစ်လာသည်။
၁၉၈၉ ခုနှစ်တွင် အင်ဂျင်နီယာ ဘာသာရပ်တွင် MScဘွဲ့ ၊ PhD(ဒေါက်တာဘွဲ့) နှင့် စီးပွားရေးတွင် DSc ဘွဲ့များရရှိခဲ့သည်။
သတ္တုနှင့်ပတ်သက်သော နည်းစနစ်များကို မူပိုင်ခွင့်မှတ်ပုံတင်ထားပြီး သတ္တုနှင့်ဆိုင်သော ဆောင်းပါးများပုံနှိပ်ထုတ်ဝေခဲ့သည်။
အမျိုးသားစီးပွားရေးတက္ကသိုလ် Academy of National Economy၏ ပါမောက္ခ ဖြစ်လာပြီး ဝန်ကြီးများကောင်စီမှ ချီးမြှင့်သောသိပ္ပံ နှင့် အင်ဂျင်နီယာထူးချွန်ဆု(၁၉၈၉)၊ ရုရှား၏ သတ္တုဂုဏ်ထူးဆောင် ပုဂ္ဂိုလ်(၁၉၉၉)၊ the Knight of the Order of Honour of the Russian Federation ဆု (၂၀၀၀) နှင့် the Knight of the Order of St.Sergiy Radonezhsky ဆု(၂၀၀၁) များရရှိထားသည်။
ဒေါက်တာ လစ်စင် သည် ၁၉၅၆ ခုနှစ် မေလ ၅ရက် နေ.တွင် အီဗန်နိုဗို Ivanovo ၌ မွေးဖွားခဲ့သည်။
အိမ်ထောင်သည် တစ်ဦးဖြစ်ပြီး ကလေး ၃ ယောက်ရှိသည်။
ကလေးများမှာ ပီရာချီစလပ်(၃၈နှစ်)၊ ဒီမစ်သရီ(၂၇နှစ်) နှင့် အာလက်ဇန်ဒါ(၁၆နှစ်) တို.ဖြစ်သည်။
ရောဘတ် ကွက် Robert Kuok Hock Nien (မွေးနေ. ၁၉၂၃ ခုနှစ် အောက်တိုဘာလ ၆ ရက် J.B., Johor) သည် ဩဇာညောင်းသော စီးပွားရေးလုပ်ငန်းရှင် တစ်ဦး ဖြစ်သည်။
Forbes ၏ပြောဆိုချက်အရ ၂၀၀၈ ခုနှစ်တွင် သူ၏ ခန့်မှန်း အသားတင်ပိုင်ဆိုင်မှုမှာ ဒေါ်လာ သန်းပေါင်း တစ်သောင်း ပိုင်ဆိုင်ရာ အရှေ့တောင်အာရှ တွင် အချမ်းသာဆုံးလူဖြစ်သည်။
သူသည် အရှက်အကြောက်ကြီးသူဖြစ်ပြီး အပြောအဆိုလိမ္မာသိုသိပ်သည်၊ သူ၏ စီးပွားရေးလုပ်ငန်း အများစုကို သူ နုင့် သူ၏မိသားစု မှ သီးခြားပိုင်ဆိုင်သည်။
မလေးရှားနိုင်ငံရှိ များစွာသော စီးပွားရေးလုပ်ငန်းမှားမှအပ အာရှ တစ်ဝှမ်းအနှံ့အပြား တွင် သူပိုင်ဆိုင်သော ကုမ္ပဏီများမှ ရင်းနှီးမြှုပ်နှံ ထားရှိသည်။
သူ၏ စီးပွားရေးစိတ်ဝင်စားမှု များထဲ တွင် ကြံခင်းခြံများ (Perlis Plantations Bhd)၊ သကြားချက်စက်ရုံများ၊ ဂျုံစေ့ကြိတ်ခွဲခြင်း၊ တိရစ္ဆာန်အစားအစာ၊ ရေနံ၊ သတ္တုတူးဖော်ရေး၊ ငွေရေးကြေးရေး၊ ဟိုတယ်များ၊ အိမ်၊ခြံ၊မြေ၊လုပ်ငန်း၊ ကုန်သွယ်မှု၊ သယ်ယူပို.ဆောင်ရေး၊ နှင့် ပုံနှိပ်ထုတ်ဝေ လုပ်ငန်းများ ပါဝင်သည်။
ဂုဏ်ဩဇာရှိ Raffles Institution မှာ ကျောင်းသားဖြစ်ခဲ့သည်။
အတ္ထုပတ္တိ နှစ်ဆယ်ရာစု အစပိုင်းတွင် Kuok အဖေ သည် တရုတ်ပြည် China ဖူဂျီးရန်းမြို့ Fujian မှ မလေးရာ Malaya သို့ရောက်လာပြီး ဂျိုဟို ဘာရူ Johor Bahru တွင် ညီအကို ၃ ယောက်အနက် အငယ်ဆုံး ရောဘတ် Robert ကို ၁၉၂၃ ခုနှစ် အောက်တိုဘာလ ၆ ရက် တွင်မွေးဖွားခဲ့သည်။
သူသည် စီးပွားရေးနယ်ပယ်သို့ ရုံးအလုပ်သမားအဖြစ်စခဲ့သည်ဟုဆိုသည်။
နောင်တွင် ဆွေမျိုးများ ထောက့်ပံ့မှုဖြင့် စီးပွားရေးလုပ်ငန်း တစ်ခုစခဲ့သည်။
ဘွဲ.ရ ပြီးသည်နှင့် ဂျပန်စက်မှုလုပ်ငန်းပေါင်းစု မစ်စူဘီရှီ Japanese Industrial Conglomerate Mitsubishi ၏ ကောက်ပဲသီးနှံဌာန တွင် ၁၉၄၂ မှ ၁၉၄၅ အတွင်း အလုပ်လုပ်ခဲ့သည်။
ကွက်၏အကိုကြီး Kuok Senior ၁၉၄၈ တွင် ကွယ်လွန်ခဲ့ပြီးနောက် ၁၉၄၉ တွင် ကွက် နှင့် ညီအကိုနှစ်ယောက် သည် စိုက်ပျိုးရေးသုံးကုန်များ ကုန်သွယ်လုပ်ငန်း Kuok Brothers Sdn Bhd ကို ထူထောင်ခဲ့သည်။
ကိုလိုနီခေတ်နောက်ပိုင်း အစိုးရအသစ် တက်ပြီးနောက် ကွက် သည် သကြားစီးပွားရေး ကို အစိုးရ နှင့် ပူးတွဲစခဲ့သည်။
၁၉၆၁ တွင် ဈေးနှုန်းများမတက်ခင် အိန္ဒိယ မှ သကြားကို ပေါပေါဝယ်ခဲ့ပြီးရောင်းဝယ်ခဲ့ရာ လျှပ်တစ်ပြက် အောင်မြင်မှု ရရှိခဲ့သည်။
သကြားချက်စက်ရုံများတွင် အလွန်ကြီးမားသော ရင်းနှီးမြှပ်နှံများ ဆက်လုပ်ခဲ့ ပြီး ကမ္ဘာ့ထုတ်လုပ်မှု၏ ၁၀% နှင့် ညီမျှသော တန် ၁.၅ သန်း ထုတ်လုပ်မှုဖြင့် မလေးရှား သကြားဈေးကွက် ၏ ၈၀% ကို ထိန်းချုပ်ခဲ့ရာ အမည် ပြောင် “ အာရှသကြားဘုရင် ” ဟုတွင်ခဲ့သည်။
၁၉၇၁ တွင် စင်ကပူနိုင်ငံ ၏ ပထမဆုံး ရှန်ဂရီလား ဟိုတယ် Shangri-La Hotel ကိုတည်ဆောက်ခဲ့သည်။
သူ၏ ပထမဆုံး ဟောင်ကောင်း အိမ်၊ခြံ၊မြေ။
ဈေးကွက် သို့ ၁၉၇၇ ခုနှစ် တွင်ဝင်ခဲ့ပြီး အသစ်မြေရာဖော်ထုတ်သော အရှေ့ စင်ရှာစူးကမ်းနားပိုင်း Tsim Sha Tsui East waterfront တွင်မြေကွက် တစ်ကွက် ဝယ်ခဲ့ပြီး ဒုတိယ ဟိုတယ် Kowloon Shangri-La ကိုဆောက်ခဲ့သည်။
၁၉၉၃ တွင် သူ၏ ကဲရီအဖွဲ. Kerry Group သည် Murdoch’s News Corporation ၏ South China Morning Post ရဲ့ ၃၄.၉% ရယူခဲ့သည်။
သူ.ကုမ္ပဏီ များသည် စင်ကာပူ၊ ဖိလစ်ပိုင်၊ ယိုးဒယား၊ တရုတ်ပြည်မကြီး၊ အင်ဒိုနီးရှား၊ ဖီ၈ျီ၊ နှင့် ဩစတြလျ စသော နိုင်ငံ အများအပြားတွင် ရင်းနှီးမြှပ်နှံမှုများထားရှိသည်။
တရုတ်ပြည်တွင် Coca Cola အတွက် အချိုရည်ဖြည့်ထုပ်ပိုး bottling ကုမ္ပဏီ ၁၀ခု နှင့် ဘေဂျင်း ကမ္ဘာ့ ကုန်သွယ်မှု စင်တာ Beijing World Trade Centre တို့ကိုပိုင်ဆိုင်သည်။
သယ်ယူပို.ဆောင်ရေးလုပ်ငန်းများအနက် Malaysian Bulk Carriers Berhad and Transmile Group များကို ပိုင်ဆိုင်သည်။
CITIC Pacific တွင် ရင်းနှီးမြှပ်နှံမှုအနည်းငယ်ရှိခြင်းနှင့် ဟောင်ကောင် အား အချုပ်အခြာအာဏာပိုင်နိုင်ငံ သို့ပြောင်းရွှေ့မည့်ကာလတွင် သူသည် ဟောင်ကောင်၏ အနာဂတ် အကြံပေး ပုဂ္ဂိုလ် တစ်ဦး အဖြစ်ရွှေးချယ်ခံခဲ့ရခြင်းက သူ၏ နိုင်ငံရေးတွင် ဩဇာ အရှိန်အဝါရှိမှု ကိုသက်သေပြခဲ့သည်၊ ကွက် သည် အိမ်ထောင်၂ခါပြုခဲ့ပြီး ကလေး ၈ ယောက် ရှိသည်။
သူသည် ၁၉၉၃ ဧပြီလ ၁ ရက် နေ. တွင် ကဲရီအဖွဲ. Kerry Group မှ တရားဝင် အငြိမ်းစား ယူခဲ့သည်။
ယခုအခါ သားတစ်ယောက်ဖြစ်သူ Kuok Khoon Ean သည် သူ ၏ နေ့စဉ် စီးပွားရေး လုပ်ငန်းအများစုကို ကိုင်တွယ်နေသည်။
သူသည်လက်ရှိ ဟောင်ကောင် Hong Kong တွင်နေထိုင်သည်။
၂၀၀၉ ခုနှစ် အောက်တိုဘာလ ၃၁ ရက်နေ့ တွင် Robert Kouk ၏ ပိုင်ဆိုင်မှုများထဲ PPB Group (သကြားလုပ်ငန်းအုပ်စုများ အပါဝင် ကြံပင်စိုက်ခင်းမြေများ) ကို Felda သို့ RM 1.29 billion ဖြင့် ရောင်းချရန် ဆုံးဖြတ်ချက်ကို Bursa Malaysia သို့ ထုတ်ပြန်ကြေညာ ခဲ့သည်။
သကြားလုပ်ငန်းနှင့် ကြံပင်စိုက်ခင်းများသည် ကောက်ပဲသီးနှံနှင့် တိရစ္ဆာန်အစားအစာများလုပ်ငန်းတွင် ရောင်းအားတက်စေသော ဒုတိယအကြီးဆုံးစီးပွားရေး အစိတ်အပိုင်းဖြစ်ခဲ့ပြီး ထိုလုပ်ငန်းကို ရောင်းချခဲ့ခြင်းက သူ့ကုမ္ပဏီအတွက် အကျိုးအမြတ်များစွာရရှိခဲ့စေသည်။
thumb|ရူပဗေဒပါရဂူကြီး လော့ကယ်လဗင် ယခုအခါ အမေရိကတိုက်နှင့် ဥရောပတိုက်အကြားရှိ ရေအောက်ကြေးနန်းဖြင့် အကြောင်းကြားဆက်သွယ်ဘူးသူတိုင်းသည် ရူပဗေဒပါရဂူကြီး လော့ကယ်လဗင် (ခရစ် ၁၈၂၄-၁၉ဝ၇)အား သတိရကျေးဇူး တင်သင့်ကြပေသည်။
လော့ကယ်လဗင်ကား မီရာဂါလာဗာ နိုမီတာခေါ် မှန်တပ် လျှပ်စစ်ဓာတ်စီးကြောင်း တိုင်းကရိယာကို ထွင်ခဲ့သူ ဖြစ်သည်။
သူ၏ကရိယာသည် အလွန်သေးငယ်လှသည့် လျှပ်စစ်ဓာတ်စီး ကြောင်းကိုပင် ပြစွမ်းနိုင်ပေသည်။
ပထမဆုံးဥရောပတိုက်နှင့် အမေရိကတိုက်အကြား အတ္တလန္တိတ်သမုဒ္ဒရာရေပြင်အောက်၌ ကြေးနန်းကြိုးချ၍ ကြေးနန်းရိုက်ကြားလိုက်ရာတွင်၊ လျှပ်စစ်ဓာတ်စီးကြောင်းမှာ လွန်စွာသေးငယ်လှသဖြင့် အခြားလျှပ်စစ်ဓာတ်စီးကြောင်းတိုင်း ကရိယာတို့သည် လျှပ်စစ်စီးသည်ကို မပြနိုင်ကြပေ။
သို့ရာတွင် လော့ကယ်လဗင်၏ မီရာဂါလဗာနို မီတာဖြင့် ထိုသေးငယ်လှသည့် လျှပ်စစ်ဓာတ်စီးကြောင်းကို သိနိုင်သည့်အတွက် ကြေးနန်းစာများကို ဖတ်ရှုနိုင်ခဲ့ပေသည်။
လော့ကယ်လဗင်သည် ၁၈၂၄ ခု ဇွန်လ ၂၆ ရက်နေ့တွင် မွေးဖွားသည်။
အမည်ရင်းမှာ ဝီလျံသွန်မဆင်ဖြစ်၍ ဖခင်မှာ စကော့တလန်ပြည် ဂလပ်စဂိုးတက္ကသိုလ် သင်္ချာပါမောက္ခ ဂျိမ်းသွန်မဆင်ဖြစ်သည်။
သွန်မဆင်သည် ၁၈၄၁ ခုနှစ်တွင် ကိမ်းဗရစ်တက္ကသိုလ် ပီတာဟောက်ကောလိပ်ကျောင်း၌ ဝင်ရောက်ပညာသင်ကြားခဲ့၍ ၁၈၄၅ ခုနှစ်၌ သင်္ချာပညာတွင် ပထမတန်းဂုဏ်ထူးနှင့် အောင်မြင်ဘွဲ့ရခဲ့သည်။
ထိုပြင် စမစ်ဆု ကိုလည်းရရှိခဲ့သေးသည်။
ထိုနောက်သွန်မဆင်သည် ပါရစ်မြို့သို့ သွားရောက်၍ ပြင်သစ်ရူပဗေဒ ကဝိကြီးရာညိုးထံ၌ တစ်နှစ်ကြာမျှပညာဆည်းပူးခဲ့ပြီးလျှင် ပြန်လာသောအခါ ဂလပ်စဂိုးတက္ကသိုလ်၌ သဘာဝယထာဘူတပညာ (ရူပဗေဒ) ပါမောက္ခ အဖြစ် ဆောင်ရွက်လေသည်။
ထိုအချိန်တွင် သူသည် အသက် ၂၂ နှစ်မျှသာ ရှိသေး၏။
သွန်မဆင်သည် ၁၈၅၇ ခုနှစ်၌ မီရာဂါလဗါနိုမီတာကို ထွင်သောအခါ၌ ၃၃ နှစ်မျှသာ ရှိသေးသည်။
၁၈၆၆ ခုနှစ်တွင် ဆာဘွဲ့ရရှိ၍ ၁၈၉၂ ခုနှစ်တွင် ဗဲရွန်အဖြစ်သို့ တိုးတက်ချီးမြှင့်ခံခဲ့ရသည်။
ထိုအချိန်မှစ၍ ဆာဝီလျံသွန်မဆင်အမည်မှ ပြောင်းလဲကာ လော့ကယ်လဗင် ဟူ၍ ခေါ်တွင်ခဲ့လေသည်။
လော့ကယ်လဗင်သည် ၅၃ နှစ်တိုင်တိုင် ဂလပ်စဂိုး တက္ကသိုလ်တွင် ပါမောက္ခအဖြစ်ဆောင်ရွက်ခဲ့၍ ၁၈၉၉ ခုနှစ် တွင် အငြိမ်းစားလေသည်။
ထိုနောက်တွင် အနိစ္စရောက်သည့် တိုင်အောင် သိပ္ပံပညာနှင့်ဆိုင်သောပညာရပ်များကို လေ့လာခဲ့ သည်။
သူသည် များပြားလှစွာသော တွေ့ရှိမှုများ၊ တီထွင်မှုများကို အောင်မြင်စွာ စွမ်းဆောင်နိုင်ခဲ့လေသည်။
သိပ္ပံပညာ စာအုပ်စာတမ်းမြောက်မြားစွာကိုလည်း ရေးသားခဲ့သည်။
ထိုစာအုပ်စာတမ်းများမှာ သူ၏ကြံဆချက်များ၊ ဆန်းသစ်သည့် တွေ့ရှိမှုများ အကြောင်းနှင့် စပ်လျဉ်းသော စာအုပ်စာတမ်းများ ဖြစ်သည်။
သူ၏တီထွင်မှုအချို့မှာ သံလိုက်ဓာတ် အနှောင့်အယှက်ကို ကောင်းစွာခံနိုင်ရည်ရှိသည့် သင်္ဘောအိမ်မြှောင်သစ်၊ လျှပ်စစ်အားတိုင်းကရိယာ အသစ်အဆန်းအမျိုးမျိုး စသည်တို့ဖြစ်သည်။
သူထွင်ခဲ့သည့်ပစ္စည်းများသည် များပြားလွန်းသဖြင့် ရေးသားဖော်ပြ၍ ဆုံးနိုင်မည်မဟုတ်ချေ။
လော့ကယ်လဗင်သည် အပူမှ ပါဝါအဖြစ်၎င်း၊ ပါဝါမှ အပူအဖြစ်သို့၎င်း၊ ပြောင်းလဲပေးခြင်းနှင့် ဆိုင်သည့်အချက်များကို မြောက်မြားစွာ တွေ့ရှိခဲ့သည်။
ထိုတွေ့ရှိမှုများကို စုပေါင်းလိုက် သောအခါ၊ သာမိုဒိုင်းနမစ်ခေါ် သိပ္ပံပညာရပ်ခွဲတစ်ခု ပေါက်ဖွားလာလေသည်။
ကယ်လဗင်သည် သူ၏သိပ္ပံပညာနှင့်ဆိုင်သော စွမ်းဆောင်မှုများအတွက် လူအများ၏ချီးမွမ်းထောမနာပြုခြင်းကို ခံခဲ့ရသည်။
၁၈၇၁ ခုနှစ်တွင် ဗြိတိသျှအစည်းအရုံး၏ ဥက္ကဋ္ဌအဖြစ်ဖြင့်၎င်း၊ ၁၈၉ဝ ပြည့်နှစ်မှ ၁၈၉၅ ခုနှစ်အထိ တော်ဝင်အသင်း၏ဥက္ကဋ္ဌ အဖြစ်ဖြင့်၎င်း၊ ၁၉ဝ၄ ခုနှစ်၌ ဂလပ်စဂိုးတက္ကသိုလ်၏အဓိပတိ အဖြစ်ဖြင့်လည်းကောင်း ဆောင်ရွက်ခဲ့လေသည်။
၁၉ဝ၂ ခုနှစ်တွင် အော်ဒါအော့မဲရစ် (အို၊အမ်)ဘွဲ့ထူးကို ရခဲ့၏။
သူသည် အမျိုးမျိုးသော ချီးကျူးထောမနာ ပြုမှုတို့ကို ခံယူခဲ့ရသော် လည်း ရိုးသားစွာပင် နေထိုင်ခဲ့၍ အသက် ၈၃ ခုနှစ်အရွယ် ၁၉ဝ၇ ခု ဒီဇင်ဘာလ ၁၇ ရက်နေ့တွင် ကွယ်လွန်လေသည်။
မြန်မာ့စွယ်စုံကျမ်း၊ အတွဲ(၁)၊ အပိုင်း(ခ) ကိုးကား Category:ရူပဗေဒ ပညာရှင်များ။
thumb|ဗြိတိန်နိုင်ငံဝန်ကြီးချုပ် ဂျိမ်းကယ်လဟန် ဗြိတိန်နိုင်ငံ၏ ဝန်ကြီးချုပ်အဖြစ် ၁၉၇၆ ခုနှစ် ဧပြီလ ၅ ရက်နေ့မှစ၍ ခန့်အပ်ခံရသော ဂျိမ်းကယ်လဟန်သည် ၁၉၁၂ ခု မတ်လ ၁၂ ရက်နေ့တွင် ပို့စမောက်မြို့၌ ဖွားမြင်သည်။
အခြေခံပညာကို မူလတန်းကျောင်းနှင့် ပို့စမောက်မြောက်ပိုင်း သဒ္ဒါသင်ကျောင်းတို့တွင် သင်ယူနေပြီး ပြည်တွင်းအခွန်ရုံး၌ ၁၉၂၉ ခုနှစ်တွင် အကောက်ခွန်အရာရှိအဖြစ် ထမ်းရွက်သည်။
ထိုနောက် ဌာနခွဲ အတွင်းရေးမှူး၊ တွဲဖက်အတွင်းဝန်တို့အဖြစ် ၁၉၃၆ ခုနှစ်မှ ၁၉၄၇ ခုနှစ်အထိ ထမ်းရွက်သည်။
ထိုကာလပိုင်းအတွင်း၌ ကယ်လဟန်သည် လုပ်သားပညာပေး အသင်းမှနေ၍ စက်မှုလက်မှု သမိုင်းဘာသာရပ်ကို သင်ကြားပေးခဲ့သည်။
ကယ်လဟန်သည် ၁၉၄၂ ခုနှစ်တွင် သာမန် သင်္ဘောသား တစ်ဦးအဖြစ် ဘုရင့်ရေတပ်မတော်တွင် လုပ်အားပေးသည်။
နောက်ပိုင်း၌ ရေကြောင်းလုပ်အားပေးအရန်တပ်တွင် ဗိုလ်အဖြစ် ခန့်အပ်ခံရကာ ထိုစဉ်က သီဟိုဠ်ဟုတွင်သော သီရိလင်္ကာကျွန်းတွင် စခန်းချနေသည့် အရှေ့အိန္ဒိယ ကျွန်းစု ရေတပ်စုတွင် အလုပ်ဝင်လုပ်ရသည်။
ထိုမှရေကြောင်း အုပ်ချုပ်မှုရုံးတွင်လည်း တာဝန်ယူရပြန်သည်။
ဗြိတိန်နိုင်ငံရှိလေဘာပါတီသို့ ၁၉၃၁ ခုနှစ်ကတည်းက ကယ်လဟန် ဝင်ရောက်ခဲ့သည်။
၁၉၄၄ ခုနှစ် တွင် လေဘာပါတီ အမတ်လောင်းအဖြစ် လျာထားခံရပြီး နောက်နှစ်တွင် ပါလီမန်အမတ်အဖြစ် အရွေးခံခဲ့ရသည်။
အမတ်ဖြစ်လာချိန်၌ (နောင်တွင် ဓနသဟာယ) ဟုတွင်သည့် ဒိုမီနီယံရေးရာ လက်ထောက် နိုင်ငံခြားရေးဝန်ကြီးဖြစ်သူ ဂျွန်ပတ်ကား၏ ပါလီမန်အတွင်းဝန်အဖြစ် ခေတ္တ ဆောင်ရွက်ရသည်။
၁၉၄၇ ခုနှစ် အောက်တိုဘာလအတွင်း အစိုးရ အပြောင်းအလဲ ဖြစ်ချိန်တွင် ကယ်လဟန်ကို သယ်ယူ ပို့ဆောင်ရေး ဝန်ကြီးဌာန၏ ပါလီမန်အတွင်းဝန်အဖြစ် ခန့်အပ်သဖြင့် မီးရထားလုပ်ငန်းကို နိုင်ငံပိုင် သိမ်းယူရာ၌ ပါဝင် ဆောင်ရွက်ခဲ့သည်။
လမ်းအန္တရာယ် ကာကွယ်ရေး ကော်မတီသစ်၏ ဥက္ကဋ္ဌအဖြစ် ဆောင်ရွက်ခဲ့သည်။
ဗြိတိန်နိုင်ငံရှိ လမ်းများပေါ်တွင် မျဉ်းကျားစသည်များ ရှေးဦးစွာ ပေါ်လာခဲ့သည်မှာ သူ၏ ဆောင်ရွက်မှုပင်ဖြစ်သည်။
၁၉၅ဝ-၅၁ ခုနှစ် အတွင်းတွင် မစ္စတာကယ်လဟန်သည် ရေကြောင်းအုပ်ချုပ်မှုရုံးတွင် ဘဏ္ဍာရေးအတွင်းဝန် အဖြစ်လည်း ဆောင်ရွက်ခဲ့ရသည်။
ကယ်လဟန်သည် ပါလီမန်အမတ်ဖြစ်စ ကာလပိုင်း၌ အစိုးရအဖွဲ့၏ အတိုက်အခံဘက်မှ နေလာသူ ဖြစ်သည်။
ကယ်လဟန်သည် ၁၉၄၅-၄၆ ခုနှစ်များ၌ ရုရှနိုင်ငံသို့လည်းကောင်း၊ ၁၉၄၇ ခုနှစ်၌ ပါလီမန် ကိုယ်စားလှယ် အဖွဲ့ဝင်အဖြစ်ဖြင့် အာဖရိက အနောက်ပိုင်း နိုင်ငံများသို့လည်းကောင်း ရောက်ခဲ့သည်။
၁၉၅၂ ခုနှစ်တွင် မစ္စတာကယ်လဟန်သည် အမေရိကန်ပြည်ထောင်စုရှိ ဟေဗာဖို့ကောလိပ်၌ ကထိကအဖြစ် စာပေပို့ချသည်။
၁၉၅၇ ခုနှစ်တွင်မူ မြောက်ပိုင်း ရိုဒီးဇီးယား၊ တောင်ပိုင်း ရိုဒီးဇီးယား (ယခု ဇင်ဗာဗွေ) နှင့် နီယာစာလန် (ယခု မာလဝီ) တိုင်းပြည်များသို့ ဓနသဟာယ အဖွဲ့ဝင်နိုင်ငံ များ၏ ပါလီမန်ကိုယ်စားလှယ် အဖွဲ့ဝင်တစ်ဦးအဖြစ် လှည့်လည်ရသည်။
၁၉၆၁ ခုနှစ်၌ နယူဇီလန်နိုင်ငံ မြောက်ပါလမာစတန်၌ ကျင်းပသည့် ချာသန်ဟောက်စ ဓနသဟာယဆက်ဆံမှု ညီလာခံသို့ တက်ရောက်သည်။
ထိုအတွင်း သူသည် ဩစတြေးလီးယား၊ အင်ဒိုနီးရှား၊ စင်္ကာပူ၊ မြန်မာနှင့် အိန္ဒိယနိုင်ငံတို့သို့ ရောက်ရှိခဲ့သည်။
မစ္စတာကယ်လဟန်သည် ၁၉၆၄ မှ ၆၇ ခုနှစ်များအတွင်း လေဘာအစိုးရအဖွဲ့များ လက်ထက်တွင် ငွေတိုက်စိုး ဖြစ်လာသည်။
၁၉၆၇ ခုနှစ် နိုဝင်ဘာလတွင် ပြည်ထဲရေးဌာန ဝန်ကြီးအဖြစ် ခန့်အပ်ခံရသည်။
၁၉၇၄ ခုနှစ် မတ်လအတွင်း လေဘာပါတီ အစိုးရလက်ထက်တွင် နိုင်ငံခြားရေးနှင့် ဓနသဟာယအဖွဲ့ရေးရာ ဝန်ကြီးဖြစ်၍ ဥရောပဘုံဈေးအဖွဲ့အတွင်း ဗြိတိန်နိုင်ငံ ဝင်ရောက်ရန် စည်းကမ်းသတ်မှတ်ချက်များအပေါ် ပြန်လည်ညှိနှိုင်းရာ၌ အဓိကနေရာမှ ပါဝင်ခဲ့၏။
၁၉၇၆ ခုနှစ်တွင် ဗြိတိန်နိုင်ငံ ဝန်ကြီးချုပ်အဖြစ် ရွေးချယ် တင်မြှောက်ခံရပြီးနောက် ကယ်လဟန်သည် ရိုဒီးဇီးယား၊ တောင်အာဖရိက၊ အရှေ့အလယ်ပိုင်း နိုင်ငံများနှင့် အိုင်ယာလန် သူပုန်ပြဿနာ စသည်များကို တက်ကြွစွာ ကိုယ်တွယ် ဖြေရှင်းခဲ့သည်။
ဝန်ကြီးချုပ် ကယ်လဟန်သည် ၁၉၇၃ ခုနှစ် စက်တင်ဘာလက အိုင်ယာလန်နိုင်ငံနှင့် စပ်လျဉ်းသော ကွဲခြားနေသော အိမ်များ အမည်ရှိ စာအုပ်ကို ရေးသားထုတ်ဝေခဲ့သည်။
မြန်မာ့စွယ်စုံကျမ်း၊ အတွဲ(၁)၊ အပိုင်း(ခ) ကိုးကား Category:ဗြိတိသျှ ဝန်ကြီးချုပ်များ‎။
မိုနာကိုနိုင်ငံမြို့စားကြီး ရယ်နီယေ၏ ဇနီး ကမ္ဘာကျော် အမေရိကန်ရုပ်ရှင်မင်းသမီး ဂရေ့ကယ်လီကို အဖ ဂျွန်ဘီ ကယ်လီ နှင့် အမိ မာဂရက်မေဂျာတို့မှ ၁၉၂၉ ခုနှစ်၊ နိုဝင်ဘာလ(၁၂)ရက်တွင် အမေရိကန်ပြည်ထောင်စု ဖီလာဒဲ ဖီယားမြို့တွင် မွေးဖွားသည်၊ ဖခင်သည် အိုင်းရစ်-အမေရိကန် ကပြားဖြစ်ပြီး မိခင်သည် ဂျာမန်မျိုးနွယ်ဝင် ဖြစ်သည်။
ဂရေ့ကယ်လီသည် ရုပ်ရှင်လောက၌ ရွှေမင်းသမီးဟု တင်စားခံရလောက်အောင် တချိန်က နာမည်ကြီးခဲ့သူ ဖြစ်သည်။
မြို့စားကြီးကတော် ဘဝ၌လည်း မိုနာကိုမြို့၏လူမှုရေးရာ ဝန်ထမ်းလုပ်ငန်းများ ဆောင်ရွက်မှုကြောင့် လူချစ်လူခင် ပေါများခဲ့သူ ဖြစ်သည်။
ဂရေ့ကယ်လီသည် ၁၉၅၁ ခုနှစ်မှ ၁၉၅၆ ခုနှစ်အထိ ငါးနှစ်တာကာလအတွင်း ရုပ်ရှင်ကား ၁၁ ကား ရိုက်ကူးခဲ့ရာ အကယ်ဒမီ ရွေးချယ်ရေးတွင် နှစ်ကြိမ်တိုင် အမည်တင်သွင်း ခြင်း ခံခဲ့ရပြီး အော်စကာ ရွှေစင်ရုပ်ဆုတစ်ဆုကို ရရှိခဲ့သည်။
၁၉၅၄ ခုနှစ်တွင် ရိုက်ကူးခဲ့သော တော၏သမီးပျို ဇာတ်ကားဖြင့် အော်စကာဆု ဆွတ်ခူးရရှိသည်။
ထိုကားတွင် အရက်သမားတဦး၏ဇနီးအဖြစ် သရုပ်ဆောင်ခဲ့ခြင်း ဖြစ်သည်။
ဂရေ့ကယ်လီ၏ ဇာတ်ကားများတွင် နေမွန်းတည့်ချိန်၊ မိုဂန်းဗိုး၊ နောက်ဖေး ပြတင်းပေါက်၊ အထက်တန်းလွှာ၊ လူဆိုး၊ လူသတ်စက်ကွင်း၊ တိုကိုရီးမြစ်ပေါ်မှ တံတားစသည့် ဇာတ်ကားများသည် အမေရိကန်ရုပ်ရှင်လောက၌ ထင်ရှုားသည်။
ဂရေ့ကယ်လီနှင့်စပ်လျဉ်း၍ နာမည်ကျော် ဒါရိုက်တာကြီး ဟစ်ချကော့က ဆွဲဆောင်မှုရှိ၍ မိမိကိုယ်မိမိ အာရုံပြုမှု နည်းလွန်းသူ ဆိုခဲ့သည်။
၁၉၅၆ ခုနှစ်တွင် မိုနာကိုမြို့စားကြီး ရယ်နီယေနှင့် လက်ထပ်ပြီးသောအခါ ရုပ်ရှင်လောကမှ အနားယူခဲ့သည်။
ဂရ့ကယ်လီသည် ကြက်ခြေနီအသင်း၊ ကင်းထောက်တပ်ဖွဲ့၊ အမျိုးသမီးအသင်းအဖွဲ့များတွင် ဦးဆောင်၍ ပါဝင်တတ်သဖြင့် မိမိတိုင်းပြည်၌ လူချစ်လူခင်များသူ ဖြစ်သည်။
အနုပညာကို လည်း ချစ်မြတ်နိုးသူ ဖြစ်သည်။
သူမကိုယ်တိုင် ပန်းချီကား များကို စုဆောင်းပြလေ့ရှိသည်။
ကွယ်လွန်ချိန်အထိ ကမ္ဘာ့ လူထု၏ စိတ်ဝင်စားမှုကို ခံခဲ့ရသော ရုပ်ရှင်မင်းသမီးတဦး ဖြစ်သည်။
ဂရေ့ကယ်လီသည် ၁၉၈၂ ခုနှစ် စက်တင်ဘာလ ၁၄ ရက်နေ့တွင် ကားမှောက်ရာမှ ရရှိခဲ့သော ဒဏ်ရာဖြင့် ကွယ်လွန်ခဲ့သည်။
စွယ်စုံကျမ်းနှစ်ချုပ်၊ (၁၉၈၃) ကိုးကား ကဏ္ဍ:အမေရိကန် အမျိုးသမီး ရုပ်ရှင်သရုပ်ဆောင်များ။
thumb|Ballmer (2008) စတီဗင် အန်တိုနီ “စတိဗ်” ဘောလ်မား (မွေးနေ့ ၁၉၅၆ခုနှစ် မတ်လ ၂၄ရက်) သည် ၂၀၀၀ခုနှစ် ဇန်နဝါရီလ မှစတင်၍ မိုက်ကရိုဆော့ ကော်ပိုရေးရှင်း Microsoft Corporation ရဲ့ စီမံခန့်ခွဲရေးမှူးချုပ် အဖြစ်တာဝန်ယူခဲ့သည်။
၂၀၁၀ခုနှစ်အရ သူသည် ခန့်မှန်း ကိုယ်ပိုင် ဥစ္စာဓနကြွယ်ဝမှု အမေရိကန်ဒေါ်လာ ၁၃.၁ ဘီလီယံ ပိုင်ဆိုင်ပြီး ကမ္ဘာ့အချမ်းသာဆုံးပုဂ္ဂိုလ်များထဲတွင် တစ်ဦးအပါအဝင် ဖြစ်သည်။
ငယ်စဉ်ဘဝ ဘောလ်မား ကို ဆွစ်-အမေရိကန်ဖခင် နှင့် ဂျူး-အမေရိကန်မိခင် တို့မှ ဒီတာရိုတ် Detroit, မစ်ချီဂန် Michigan တွင်မွေးဖွားခဲ့သည်။
သူသည် ဖာမင်တန် ဟေလ်စ် မစ်ချီဂန် Farmington Hills, Michigan တွင် ကြီးပြင်းခဲ့သည်။
၁၉၇၃ခုနှစ် တွင် ဘဲဗာရီ ဟေလ်စ် ပုဂ္ဂလိကပိုင် ကောလိပ်ကြိုကျောင်းတစ်ခုဖြစ်သော ဒီတာရိုတ် ဒေသန္တရနေ့ကျောင်း မှ အောင်မြင်ခဲ့သည်။
လက်ရှိတွင် ၎င်း၏ ဒါရိုက်တာအဖွဲ့ဝင် တစ်ဦးဖြစ်သည်။
၁၉၇၇ခုနှစ်တွင် ဟားဘတ် တက္ကသိုလ် မှ ဘီအေ (သင်္ချာ နှင့် စီးပွားရေး) ကို ထူးချွန်သောဂုဏ်ထူး ဖြင့် ဘွဲ့ရခဲ့သည်။
ကောလိပ်တွင်ဘောလုံးအသင်းအားအုပ်ချုပ်ခဲ့ပြီး “The Harvard Crimson သတင်းစာ” နှင့် “Harvard Advocate”တွင်ပါဝင်အလုပ်လုပ်ခဲ့သည်၊ တစ်တန်းတည်းဒုတိယနှစ်ကျောင်းသား ဘီလ် ဂိတ်စ် နှင့် တစ်ဆောင်တည်းနေခဲ့သည်။
ထို့နောက် ပရော့တာနှင့်ဂန်ဘဲလ် တွင် လက်ထောက်ထုတ်ကုန်မန်နေဂျာအဖြစ် ၂ နှစ် အလုပ်လုပ်ခဲ့ပြီး နောင်တွင် ဂျင်နရယ်အီလက်တရစ် General Electric ၏ စီမံခန့်ခွဲရေးမှုချုပ် CEO ဖြစ်မည့်သူ ဂျက်ဖရီ အာ အင်မဲလ်တ် Jeffrey R. Immelt နှင့်တစ်ရုံးခန်းတည်းအလုပ်လုပ်ခဲ့သည်။
၁၉၈၀ခုနှစ်တွင် မိုက်ကရိုဆော့ Microsoft နှင့် လက်တွဲရန် စတန်ဖို့ဒ်တက္ကသိုလ်စီးပွားရေးဘွဲ့ကျောင်း Stanford University Graduate School of Business မှ နုတ်ထွက်ခဲ့သည်။
မိုက်ကရိုဆော့နှင့် အလုပ်အကိုင် ဘောလ်မား သည် ၁၉၈၀ခုနှစ် ဇွန်လ ၁၁ ရက် နေ့တွင် မိုက်ကရိုဆော့၏ ၃၀ ယောက်မြောက် အလုပ်သမားဖြစ်လာပြီး ဂိတ်စ်၏ ပထမဦးဆုံး စီးပွားရေးမန်နေဂျာ အဖြစ်ခန့်အပ်ခြင်းခံခဲ့ရသည်။
ဘောလ်မား သည် မိုက်ကရိုဆော့ တွင် အလုပ်လုပ်ရခြင်းကို နှစ်သက်သည်။
အစပိုင်းတွင် လစာ ဒေါ်လာ ၅၀,၀၀၀ နှင့် ကုမ္ပဏီပိုင်ဆိုင်မှု ရာခိုင်နှုန်းတစ်စိတ်တစ်ပိုင်း ဖြင့်ကမ်းလှမ်းခြင်းခံခဲ့ရသည်။
၁၉၈၁ခုနှစ်တွင် မိုက်ကရိုဆော့ ကို ကုမ္ပဏီအဖြစ် ဖွဲ့စည်းချိန်တွင် ဘောလ်မား သည် ကုမ္ပဏီ ၏ ၈% ကိုပိုင်ဆိုင်သည်။
“ကွန်ပျူတာညွှန်စနစ်ဖွံ့ဖြိုးမှု” “Operating Systems Development”၊ “လုပ်ငန်းစဉ်” “Operations” နှင့် “အရောင်း နှင့် ထောက်ပံ့” “Sales and Support” ဌာနများကိုဦးဆောင်ခဲ့သည်။
၂၀၀၀ခုနှစ် ဇန်နဝါရီလ တွင် စီမံခန့်ခွဲရေးမှူးချုပ် အဖြစ် တရားဝင် တာဝန်အပ်နှံခဲ့သည်။
စီအီးအို CEO အဖြစ် ကုမ္ပဏီ၏ ဘဏ္ဍာရေး ကိုကိုင်တွယ်ခဲ့သည်။
“နည်းပညာ အမြော်အမြင်” “technological vision” ကိုမူ ဂိတ်စ် ကဆက်လက်ထိန်းသိမ်းထားသည်။
၂၀၀၃ခုနှစ်တွင် ဘောလ်မာ သည်သူ၏ အစုရှယ်ယာ ၈.၃% ကိုရောင်းချခဲ့ရာ ကုမ္ပဏီတွင် ၄% သာကျန်သည်။
ထိုနှစ်တွင် အလုပ်သမားစတော့ ပိုင်ဆိုင်မှု ခံစားခွင့် အစီအစဉ်အား အစားထိုးခဲ့သည်။
သူသည် ဘီလ်ဂိတ်စ်သည် သူ့အား၂၀၀၉ခုနှစ်တွင် မိုက်ခရိုဆော့၏ အချိန်ပြည့်ဥက္ကဋ္ဌရာထူးကို လွှဲအပ်ခဲ့ပြီး ထိုနှစ်မှာပင် သူ၏ပထမဆုံးသော အဖွင့်စကားကို ပြောကြားခဲ့သည်။
ဗိုင်ရယ်လ် ဗီဒီယို (Viral Video) ဘောလ်မား သည် သူ၏ တဖက်စွန်းအပြုအမူများကြောင့် လူ့ဂွစာတစ်ဦးအဖြစ် လူသိများသည်။
ဥပမာတစ်ခုကိုပြရလျှင် မိုက်ကရိုဆော့ ပွဲစဉ်များတွင် ဘောလ်မာ ၏ ဆောင့်ကြွားကြွားအမူအရာပုံစံများဖြင့် စင်မြင့်ပေါ်သို့တက်ရောက်ခဲ့ရာ အင်တာနက်ပေါ်တွင် ဗိုင်ရယ်လ် ဗီဒီယိုများအဖြစ် ကျယ်ပြန့်စွာ ဖြန့်ခြင်းခံခဲ့ရသည်။
အကျော်ကြားဆုံး ခေါင်းစဉ်များမှာ “ စတိဗ် ဘောလ်မား ရူးသွပ်သွားခြင်း ” (သို့) “ မြောက်အကကောင်လေး ”တို့ဖြစ်ကြသည်။
ဗီဒီယိုနောက်တစ်ခုက ဖွံ့ဖြိုးတိုးတက်မှုလုပ်သူများ ဆွေးနွေးပွဲတစ်ခုတွင် ဘောလ်မားသည် ချွေးများအလွန်စိုရွှဲနေပြီး ပါးစပ်မှလည်း ဖွံ့ဖြိုးရေးလုပ်ဆောင်သူများ (Developers) ဟု တတွတ်တွတ် ရွတ်ဆိုနေပုံ ကို ရိုက်ကူးထားသည်။
ပြိုင်ပွဲများ ဘီလ် ဂိတ်စ် ၂၀၀၀ခုနှစ် ဘီလ် ဂိတ်စ် မှ ဘောလ်မားသို့ အာဏာကူပြောင်းရာတွင် တင်းမာမှု ရှိခဲ့သည်ဟု သည်ဝေါလ်စတြိထ်ဂျာနယ် မှအစီရင်ခံခဲ့သည်။
ကိုယ်တိုင်မြင်တွေ့ခဲ့ရသော ပုဂ္ဂိုလ်တစ်ဦး၏ ပြောပြချက်အရ ထိုအချိန်ကပြဿနာများမှာ အလွန်ဆိုးရွားခဲ့ပြီး အစည်းအဝေးတစ်ခုတွင် ဘောလ်မားမှ အချို့သောလုပ်ဖော်ကိုင်ဖက်များကို ကာကွယ်ပြောဆိုခဲ့ရာမှ အော်ကြီးဟစ်ကျယ်စကားများပြီး ဘီလ် ဂိတ်စ် သည် ၎င်းအစည်းအဝေးမှ ဝုန်းဒိုင်းကျဲပြီးထွက်သွားခဲ့သည် ဟုဆိုသည်။
ထိုသို့စကားများခဲ့ပြီးနောက် ဘောလ်မားမှာ “နောင်တ” ရနေပုံပေါက်နေသည် ဟု ထိုပုဂ္ဂိုလ်ကပြောပြန် သည်။
ဂိတ်စ် ထွက်ခွာပြီး နောက် ဘောလ်မား က “သူ့ကိုငါဘာအတွက်နဲ့မှမလိုတော့ဘူး၊ အဲ့ဒီသဘောတရားဘဲ”၊ “သူ့ကိုအသုံးချမယ်၊ ဒါပေမဲ့ သူ့ကိုလိုအပ်လားဆိုတော့ လုံးဝပဲ” လို့ပြောခဲ့တယ်။
အခမဲ့ နှင့် Open source Software free software Linux kernel ကို “ […] အရာအားလုံးကို ထိခြင်းဖြင့် ဉာဏ်ပညာပိုင်းဆိုင်ရာ အာရုံကို ကိုယ်တိုင်အမြစ်တွယ်စေသော ကင်ဆာ” ဟု သူရည်ညွှန်းခဲ့သည်။
ဂျီအင်ယူး အထွေထွေပြည်သူ့လိုင်စင် (ဂျီပီအယ်လ်) GNU General Public License (GPL) အား ယင်းကဲ့သို့ ကွန်ပျူတာညွှန်ကြားချက် မှ ခန့်အပ်ထားရာ ကွန်ပျူတာညွှန်ကြားချက် ဆင်တူရိုးမားအားလုံးအား ဂျီပီအယ်လ် သို့မဟုတ် လိုက်ဖက်သော လိုင်စင်တစ်ခု လက်အောက်တွင်သာရှိရမည်ကို ဘောလ်မားက စိုးရိမ်စိတ်ဖြင့်ပြောရာတွင် လိုင်စင်ဝေါ်ဟာရ “ဗိုင်ရယ်လ်” လိုင်စင် ဟူသော ဝေါဟာရကိုအသုံးပြုခဲ့သည်။
လူကောဗ်စ်ကီး/ဂူဂယ်လ် ၂၀၀၅ခုနှစ်တွင် လူကောဗ်စ်ကီးက မိုက်ကရိုဆော့ မှ ဂူဂယ်လ် သို့စွန့်းခွာသွာမည်ဟု ကြားရချိန်တွင် ဘောလ်မား သည် အလွန်ဒေါသဖြစ်ကာ၊ သူ၏ကုလားထိုင်ကိုမပြီး သူ၏ရုံးခန်းတစ်ဖက်သို့ ပစ်ပေါက်ခဲ့သည်ဟု ဝါရှင်တန်ပြည်နယ် တရားရုံးတစ်ခု၏ ကျမ်းကျိန်ထွက်ဆိုချက်တွင်စွပ်စွဲခဲ့သည်။
ဂူဂယ်လ် ၏ စီမံခန့်ခွဲမှုချုပ် CEO အဲရစ်က် ရှမစ်တ် (ယခင်က ပြိုင်ဘက် ဆန်း & နိုဖယ်လ် Sun and Novell တွင်အလုပ်လုပ်ခဲ့သူ) ကိုရည်ရွယ်၍ ဘောလ်မား သည် “ ငါ ဂူဂယ်လ် ကို သတ်မည် ” ဟုဆိုခဲ့ပြီး လူကောဗ်စ်ကီးအား မိုက်ကရိုဆော့ တွင်ဆက်ရှိနေရန် ကြိုးစားဖျောင်းဖျခဲ့သည်။
၎င်းဖြစ်ရပ်အပေါ်တွင် မှတ်ချက်ချခဲ့ခြင်းများအပေါ် ဘောလ်မားက “အဖြစ်မှန်ကို အလွန်ပုံကြီးချဲ့ပြောခဲ့ကြသည်” ဟုဆိုခဲ့သည်။
အဲပဲလ် (Apple) မိုက်ခရိုဆော့ Microsoft စီမံခန့်ခွဲရေးမှုချုပ် CEO စတိဗ် ဘောလ်မား က အဲပဲလ်၏ ဈေးနှုန်းအားဝေဖန်ခဲ့ရာ “ကျွန်တော့် အထင် စီးပွားရေးဈေးကွက်ဒီရေက အဲပဲလ် နှင့် ဆန့်ကျင်ဘက်ကို ပြန်လှည့်သွားပြီ”၊ ဟုပြောသည်။
“ စီးပွားရေး ကကျုပ်တို့ဘက်ကိုအထောက်အကူပြုနေတယ် ” ဟု ဘောလ်မားကပြောခဲ့သည်။
လက်ရှိ အခြေအနေတွင် ကွန်ပျူတာတစ်လုံး အား အပိုဒေါ်လာ ၅၀၀ ပေးချေသော - အခြားကွန်ပျူတာနှင့်မတူခြာနားသောအမာခံစက်ပိုင်းအား - တံဆိပ် တတ်ဖို့ ဒေါ်လာ ၅၀၀ ပိုပေးရမှာလား ? “အရည်အသွေးချင်းတူတဲ့ ကွန်ပျူတာဟာ့ဒ်ဝဲလ်တစ်ခုကို တံဆိပ်လေးကပ်ထားရုံနဲ့ ဒေါ်လာ ၅၀၀ ပိုပေးရမှာလား၊ ကျွန်တော်ကတော့ ဒီခေတ်ကြီးထဲမှာ သာမန်ပုဂ္ဂိုလ် တစ်ယောက်က ဒီလို ဒေါ်လာ၅၀၀ ပိုပေးပြီးဝယ်မယ်လို့ မထင်ပါဘူး”ဟု apple ၏ ဈေးနှုန်းကြီးမြင့်မှုကို ရည်ရွယ်ပြောဆိုခဲ့သည်။
အားကစား စတိဗ် ဘောလ်မားသည် ကီးအာရီးနား အားကစားကွင်း တွင် စီအာတလ်စူပါဆိုးနစ်ပွဲ ကြည့်ရန် ထိုင်ခုံတစ်ခုဝယ်ယူခဲ့သည်။
၂၀၀၈ခုနှစ် မတ်လ ၆ရက်နေ့တွင် စီအာတလ်မြို့ရှိ စီအာတလ်စူပါဆိုးနစ်အသင်း အခြာမြို့သို့မပြောင်းရွှေ့စေရန် ဝယ်ယူဖို့အသင့်ဖြစ်နေပြီး ကီးအာရီးနား အားကစားကွင်းအား ဒေါ်လာသန်း ၃၀၀ ဖြင့်ပြန်လည်မွန်းမံရန် ရင်းနှီးမြှပ်နှံငွေ သန်း ၁၅၀ အား ဘောလ်မားပါဝင်သည့် ဒေသတွင်းအုပ်စုတစ်စုမှ ပေးအပ်ခဲ့ပြီး “game changing” အနေအထားများပြောင်းလဲစေရန်လုပ်ဆောင်ပေးမည် ဟုကတိကဝတ် ပေးခဲ့ကြောင်း စီအာတလ်မြို့တော်ဝန်မှ ကြေညာခဲ့သည်။
သို့ရာတွင် ဤပဏာမဆောင်ရွက်ချက်အရေးနိမ့်ခဲ့ပြီး နောက်ပိုင်းတွင် အိုကလာဟိုးမားမြို့သို့ ပြောင်းရွှေ့ခဲ့ရသည်။
ဆက်သွယ်ရေးစာပေ သရုပ်ဖော်ဆောင်မှုများ Bad Boy Ballmer: The Man Who Rules Microsoft'' (၂၀၀၂)၊ ဖရတ်ဒရတ် အဲလန် မတ်စ်ဝယ်လ်ရေးသားထားသော (ခွင့်ပြု့ချက်မရှိအတ္ထုပတ္တိ) ၁၉၉၉ခုနှစ်တွင် ရိုက်ကူးခဲ့သော အချက်အလက်အခြေခံ အချစ်ရုပ်ရှင်ကားတစ်ခုဖြစ်သည့် “Pirates of Silicon Valley” တွင် ဂျွန်ဒီမက်ဂျီယိုမှ ခေါင်းဆောင်မင်းသားအဖြစ် ဘောလ်မား ဇာတ်ကောင်စရိုက်ဖြင့် ရိုက်ကူးခဲ့သည်။
ပိုင်ဆိုင်မှုများ ကော်ပိုရိတ်တစ်ခုကို စတင်တည်ထောင်သူမဟုတ်၊ ဆွေမျိုးလည်းမဟုတ်ပဲ ဝန်ထမ်းဘဝမှ စတော့များကို ပိုင်ဆိုင်ပြီး ဘီလီယံနာအဖြစ် ချမ်းသာလာသူများထဲတွင် ရောဘတ်တိုဂွိုင်ဇီးတာနောက် ဒုတိယမြောက်ပုဂ္ဂိုလ် ဖြစ်သည်။
ဖော့ဘ်စ်မဂ္ဂဇင်း၏ ဖော်ပြချက်များအရ ကမ္ဘာ့ ၃၃ ယောက်မြောက်အချမ်းသာဆုံးပုဂ္ဂိုလ်ဖြစ်သည်။
ခန့်မှန်း ပိုင်ဆိုင်မှု ဒေါ်လာ ၁၄့၅ ဘီလီယံရှိသည်။
၂၀၀၉ခုနှစ်တွင် မိုက်ခရိုဆော့ဖ်၌ CEO လုပ်ခဲ့စဉ်က စတော့ရှယ်ယာပိုင်ဆိုင်မှုများ မပါဝင်ပဲ အခြေခံလစာ ၆၆၅,၈၈၃ ဒေါ်လာ၊ ဆုကြေးငွေ ၆၀၀,၀၀၀ ဒေါ်လာနှင့် အခြားဝင်ငွေ ၁၀,၇၉၄ စုစုပေါင်း ၁,၂၇၆,၆၂၇ ဒေါ်လာရရှိခဲ့သည်။
thumb|ကွမ်းစား၍ သွားများညစ်ထေးနေသည့် မြန်မာပြည်မှ အဘိုးအိုတစ်ဦး ကွမ်းယာဆိုသည်မှာ ပီကေကဲ့သို့ပင် အရသာမရှိ အာဟာရမရှိသော်လည်း အပျင်းပြေဝါးရန် သင့်လျော်သော စားစရာ တစ်မျိုး ဖြစ်သည်။
မြန်မာတို့သည် ရှေးအခါကပင် ကွမ်းယာနှင့် ပတ်သက်သော စားစရာများကို ကွမ်းအစ်ဖြင့်ထည့်၍ ကိုယ်တိုင်စားသုံးလေ့ ရှိသည့် အပြင် ဧည့်သည်များကိုလည်း တည့်ခင်း ဧည့်ခံလေ့ ရှိသည်။
ကွမ်းယာတွင် အဓိကအားဖြင့် ကွမ်းရွက်၊ ကွမ်းသီး နှင့် ထုံးအပြင် ကွမ်းစားဆေးနှင့် အခြား အဆာပလာများနှင့် ရောယှက်၍ စားသုံးလေ့ ရှိကြသည်။
ကွမ်းယာစားသည့် ဓလေ့သည် မြန်မာနိုင်ငံတွင်သာမက အိမ်နီးချင်းနိုင်ငံများဖြစ်သော ဗီယက်နမ်နိုင်ငံ Saigon by Anthony Grey ၊ မလေးရှားနိုင်ငံ၊ ထိုင်းနိုင်ငံ နှင့် အိန္ဒိယနိုင်ငံ တို့တွင်လည်း ရှိကြသည်။
ပါဝင်သည့် အစာများ ကွမ်းယာတွင် အဓိကအားဖြင့် ထုံး၊ ကွမ်းသီးနှင့် ကွမ်းရွက်တို့ ပါဝင်သည့်အပြင် ကွမ်းစားဆေး အမျိုးမျိုးနှင့် အခြားဟင်းခတ် အမွှေးအကြိုင် အမျိုးမျိုးကိုလည်း ထည့်၍ စားသုံးလေ့ ရှိသည်။
ကွမ်းစားဆေးများ မြန်မာဆေးများ မြန်မာ့ရိုးရာ ကွမ်းစားဆေးအဖြစ် ကွမ်းယာထဲတွင် မြန်မာဆေးရွက်ကြီးကို ထည့်၍ စားသုံးလေ့ရှိကြသည်။
မြန်မာဆေးရွက်ကြီးတွင် အညိုနှင့် အမည်းဟူ၍ နှစ်မျိုးရှိပြီး အညိုမှာ အနည်းငယ်ပျော့၍ အရသာပိုချိုသည်။
ဆေးအမည်းမှာ အရသာ ပိုပြင်းပြီး ပို၍လည်း ခါးသည်။
ဆေးအညိုနှင့် ဆေးအမည်းတို့ အပြင် ဆေးရွက်ကြီးကို ပျားရည်၊ အရက်တို့နှင့် ရောစပ်၍ ဆေးပေါင်းဟု ခေါ်ဝေါ်သော ဆေးတစ်မျိုးကိုလည်း စားသုံးလေ့ ရှိကြသည်။
ဆေးမွှေးများ မြန်မာပြည်တွင် ကွမ်းယာစားသုံးသူများမှာ အိန္ဒိယမှ တင်သွင်းလာသော ဆေးမွှေးများကိုလည်း စားသုံးလေ့ ရှိကြသည်။
ထင်ရှားသော ဆေးမွှေးများမှာ စင်ကနယ်၊ ဟန်ဒရက်၊ မြေပုံ၊ ဆာဂါး၊ ဘာဘာ နှင့် နိုင်တီတူး တို့ ဖြစ်ကြသည်။
ထုံး ထုံးစပ်ခြင်းသည် ကွမ်းယာတွင် အရေးကြီးသည့် အစိတ်အပိုင်းမှ ပါဝင်သည်။
ထုံးကောင်းပါက ကွမ်းယာမှာ စား၍ ကောင်းပြီး ထုံးစပ်ညံ့ပါက ကွမ်းယာမှာ စား၍ မကောင်းပေ။
ထုံးကို ရေအပြင် နွားနို့စသည်တို့ကို ထည့်၍ အထားခံရန်၊ မပေါက်ရန် နှင့် စား၍ ကောင်းရန် ပြင်ဆင်လေ့ ရှိကြသည်။
အချို့သော သူများသည် ကွမ်းယာထဲတွင် ထုံးအပြင် ရှားစေးတစ်ထပ်ကိုလည်း သုတ်လိမ်းလေ့ ရှိကြသည်။
ကွမ်းသီး ကွမ်းယာထဲတွင် ထည့်ရန် ကွမ်းသီးကို ကွမ်းသီးပင် မှရရှိပြီး အခွံခွာကာ ကွမ်းညှပ်ဖြင့် ညှပ်၍ ရေစိမ်ခြင်းဖြင့် ကွမ်းယာထဲတွင် ထည့်၍ စားသုံးနိုင်ရန် ပြင်ဆင်လေ့ ရှိကြသည်။
ကွမ်းရွက် ကွမ်းရွက်သည် ကွမ်းပင်မှ အရွက်ဖြစ်သည်။
မြန်မာပြည်မှ ကွမ်းရွက်သည် စားရန်သင့်လျော်ပြီး မလေးရှားနိုင်ငံ မှထွက်သော ကွမ်းရွက်မှာ အရသာ အနည်းငယ် ပို၍ ညံ့သည်။
အခြားအဆာပလာများ ကွမ်းယာထဲတွင် ထည့်၍ စားသုံးလေ့ ရှိသော အခြားဟင်းခတ် အမွှေးအကြိုင်များမှာ စမုန်စပါး၊ ဖာလာ၊ လေးညှင်းပွင့်၊ ဂုန်ခါး၊ အုန်းသီးကြော်၊ မြေပဲဆံ၊ နွယ်ချို နှင့် သံပရာသီးစိတ် တို့ ဖြစ်ကြသည်။
ကွမ်းစားခြင်း၏ အကျိုးအပြစ်များ ကွမ်းစားခြင်းဖြင့် သွားများကို ညစ်ထေးပေကျံ စေနိုင်သည့်အပြင် သွားများအတွင်း ကျောက်ဖြစ်နိုင်သည်။